O B A V J E Š T E NJ E

REALIZACIJA AKREDITOVANOG PROGRAMA OBUKE **„PROGRAM OSNOVNE OBUKE STRUČNIH RADNIKA-CA, STRUČNIH SARADNIKA-CA I DRUGIH PROFESIONALACA U OBLASTI SOCIJALNE I DJEČIJE ZAŠTITE O VRŠNJAČKOM NASILJU“**

Poštovani/e,

Obavještavamo vas da će se Nevladino udruženje Robin Hud 3. i 4. novembra 2022. godine organizovati dvodnevnu obuku, po akreditovanom program „Program osnovne obuke stručnih radnika-ca, stručnih saradnika-ca i drugih profesionalaca u oblasti socijalne i dječije zaštite o vršnjačkom nasilju”.

Predviđeno je da se obuka održi za 15 stručnih radnika.

Program obuke je namijenjen stručnim radnicima centara za socijalni rad.

Opšti cilj programa obuke je unapređenje znanja i vještina stručnih radnika/ca i stručnih saradnika/ca i drugih profesionalaca u oblasti socijalne i dječje zaštite u cilju uspostavljanja efikasnog sistema postupanja, prevencije i zaštite djece od vršnjačkog nasilja.

A specifični ciljevi su: upoznavanje sa sociološkim, fenomenološkim i etiološkim karakteristikama vršnjačkog nasilja i karakteristikama djece koja su žrtve vršnjačkog nasilja i djece koja sprovode vršnjačko nasilje; upoznavanje sa domaćim i međunarodnim pravnim standardima u ovoj oblasti; održivim intervencijama i pomoći djeci koja su žrtve vršnjačkog nasilja i djeci koja sprovode vršnjačko nasilje; načinom saradnje i unapređenjem koordinacije i komunikacije sa nadležnim institucijama i organizacijama zaduženim za realizaciju aktivnosti u vezi djece koja su žrtve vršnjačkog nasilja i djece koja sprovode vršnjačko nasilje: unapređenje saradnje prilikom asistencije institucija i organizacija u odnosu na djecu potencijalne žrtve vršnjačkog nasilja; djeci koja su žrtve i djece koja sprovode vršnjačko nasilje, a kroz rad i analizu stvarnih slučajeva i primjera asistencije koji su se dogodili u proteklom periodu u Crnoj Gori; modelima dobre prakse.

Realizatori obuke je mr Violeta Golubović, magistrica socijalnog rada i doktorantkinja na Fakultetu Političkih Nauka Univerziteta u Sarajevu. Edukator iz oblasti vršnjačkog nasilja i autor više stručnih i naučnih radova na temu vršnjačkog nasilja.

Program obuke je akreditovan rješenjem Zavoda broj 03-2/3 od 30.05.2022.godine. Svi učesnici će dobiti sertifikat o uspješno završenom programu obuke.

**Cena obuke je 50,00 (pedeset) eura po učesniku**.

Mjesto održavanja obuke je u Podgorici.

Prijava kandidata vrši se mailom i putem telefona na broj 069-230-838 **do 1. novembra 2022. godine** na e-mail nvo.robinhud@gmail.com

U prijavi je potrebno navesti ime i prezime, stručnu spremu i poslove koje obavlja, kao i naziv instuticije iz koje kandidat dolazi.

Nakon formiranja grupe učesnici će dobiti instrukcije u vezi sa plaćanjem za učešće na obuci.

Za sve dodatne informacije možete se obratiti koautorki i realizatorki programa Violeti Golubović, na gore navedeni e-mail, kao o na tel. 069-230-838.